Lav et referat af nedenstående tekst:

Tekst:
- Jeg hilser debatten velkommen. Sådan lyder det fredag aften fra den nordjyske digitaliseringsminister Marie Bjerre (V), da TV MIDTVEST forholder hende et populært borgerforslag. Flere end 30.000 har skrevet under på " Stop tech-industriens kommercielle udnyttelse af danske børn & unge!". Når det 50.000 underskrifter, kan det tages op i Folketinget, men allerede nu er debatten i gang. - Jeg må forholde mig til det. Jeg synes, debatten skal tages, så vi kan snakke om, hvordan skal et digitalt samfund se ud og hvad tillader vi, lyder det fra Marie Bjerre. Forældre skal se indad Borgerforslaget lægger op til, at der skal tages politisk handling i form af lovændringer. Det er med henblik på at skærme børn og unge fra de algoritmer, der tilpasser indholdet til brugere og kan være afhængighedsskabende. At det er et problem anerkender man også os regeringspartiet Moderaterne. Men lovgivning er ikke vejen frem, hvis man spørger digitaliseringsordfører, Jeppe Søe. - Umiddelbart siger jeg, at forslaget i mine øjne går for langt, for der er ingen grund til det. Vi kan starte med at gøre dannede forældre opmærksomme på, at hvis de laver profil til deres barn, hvor de oplyser den rigtige alder og ikke låner deres egen tablet ud, så er der faktisk gode begrænsninger som vi skal bruge, lyder det fra Jeppe Søe. Jeppe Søe peger på Gurli Gris som et eksempel på. - Hvis man kigger på, hvem der ser Gurli Gris, er det kvinder mellem 25-40 år. Jeg tror ikke, de ser det. Jeg tror, det er fordi, de låner deres iPad ud til børnene. At forældrene har et ansvar er der bred enighed om blandt både ministeren, Jeppe Søe og deres politiske kollega fra SF, Karina Lorentzen. Men hos sidstnævnte er der et større ønske om politisk hjælp. Det har nemlig længe været på tapetet i partiet. - Vi har faktisk sagt, vi er nødt til at bakke forældrenes opdragelse på det her område op af noget regulering. De kan ikke være tilstede 24/7, der hvor børnene er digitalt. Så vi synes, det er tid til at gribe ind og der er rigtig mange gode takter i det forslag og også forslag vi selv har sørget for, lyder det fra SFs digitaliseringsordfører. Klogere til sommer Om det er tid til regulering i form af lovgivning vil ministeren ikke svare direkte på. Hun henviser i stedet til det arbejde, der foregår i EU, hvor man ligeledes er ved at se på udviklingen på de digitale platforme. Derudover så har man også noget på vej. - Vi har nedsat en ekspertgruppe, der ser nærmere på tech-giganterne, der kommer med nogle resultater til sommer, så vi kan se på, hvad vi kan gøre fra dansk side, lyder det fra Marie Bjerre (V). EU kigger også på regulering på området, ligesom de også ser nærmere på udviklingen indenfor kunstig intelligens, der ligeledes er et varmt emne. Men det er forældrene, der står med det største ansvar, hvis man spørger ministeren. - Jeg er enig med Jeppe Søe (M) om, at der er et forældreansvar. Måske kan vi også gøre noget politisk i form af nogle politiske kostråd så at sige til forældrene, lyder det fra Marie Bjerre.

Referat:
Digitaliseringsministeren vil se nærmere på borgerforslag, der ønsker at skabe tryggere rammer for børn og unge i den digitale verden.